A Jó szerencsét utca nevet megtartottam az old_name kulcsban (így kereshető marad), de a nevet visszaírtam Sóderes utcára. Létezik egy hivatalos fővárosi közterületnév-jegyzék, és abban nem szerepel a Jó szerencsét utca. A helyszínen akivel beszéltem, ő mondta, hogy ez az utca régi neve, de ma már nem így hívják. Új táblák is kikerültek, és azokon sem szerepel az elnevezés. A módosításcsomag megjegyzéssel kapcsolatban pedig igazad van, hogy a térkép mutatja a módosított területet, viszont ezeket a megjegyzéseket nem csak a weben követjük, hanem RSS-csatornákon keresztül is, illetve különféle ellenőrző-eszközökkel, amelyek csak a módosításcsomag megjegyzéseit sorolják fel térképes megjelenítés nélkül. Ezekben az esetekben nagy segítség az, ha pusztán a módosításcsomag megjegyzéséből kiderül, hogy hol és mi változott, és nem kell mindegyikhez külön megnyitni a térképet.